ବିଦ୍ୟାଳୟରେ ଭୌତିକ କାଣ୍ଡ ! ୮ ଛାତ୍ରଛାତ୍ରୀ ଅସୁସ୍ଥ , ଆତଙ୍କିତ ଅଭିଭାବକ - Prameya News7\nବିଦ୍ୟାଳୟରେ ଭୌତିକ କାଣ୍ଡ ! ୮ ଛାତ୍ରଛାତ୍ରୀ ଅସୁସ୍ଥ , ଆତଙ୍କିତ ଅଭିଭାବକ\n4/02/2019 at 8:00 PM\nମୋହନା୪|୨ଃ ବିଦ୍ୟାଳୟରେ ଭୌତିକ କାଣ୍ଡ । ଅସୁସ୍ଥ ହେଉଛନ୍ତି ଛାତ୍ରଛାତ୍ରୀ । କିଏ ପ୍ରାର୍ଥନା ସମୟରେ ମୁହଁ ବୁଲାଇ ପଡିଯାଉଛି ତ କିଏ ପାଠ ପଢିବା ବଳେ ବହୋସ ହୋଇ ଯାଉଛି । ଏହିଭଳି ଅଭିଯୋଗ ଆସିଛି ଗଜପତି ଜିଲ୍ଲା ଆର.ଉଦୟଗିରି ଗୋପବନ୍ଧୁ ଉଚ୍ଚ ବିଦ୍ୟାଳୟରେ । ଫଳରେ ଗତ ୫ ଦିନ ହେଲା ଭୟରେ ଛାତ୍ରଛାତ୍ରୀ ସ୍କୁଲ ଆସୁନଥିବା ବଳେ ଚିନ୍ତାରେ ଅଛନ୍ତି ଅଭିଭାବକ ।\nଗଜପତି ଜିଲ୍ଲା ଆର.ଉଦୟଗିରି ଗୋପବନ୍ଧୁ ଉଚ୍ଚ ବିଦ୍ୟା ପୀଠରେ ଗତ ଜାନୁୟାରୀ ୧୪ ତାରିଖରେ ଜଣେ ୮ମ ଶ୍ରେଣୀର ଛାତ୍ରୀ ହଠାତ୍ ଶ୍ରେଣୀ ଗୃହରେ ପାଠ ପଢିବା ବଳେ ଅସୁସ୍ଥ ହୋଇପଡିଲେ । ଏହାପରେ ଛାତ୍ରୀଙ୍କୁ ଆର.ଉଦୟଗିରି ଡାକ୍ତରେଖାନା ପରେ ପାରଳାଖେମୁଣ୍ଡି ଜିଲ୍ଲା ଚିକିତ୍ସାଳୟକୁ ପଠାଯାଇଥିଲା । ତବେ ସେଠାରେ ତାଙ୍କର କୌଣସି ଉନ୍ନତି ପରିଲକ୍ଷିତ ନହେବରାରୁ ପରିବାର ଲୋକେ ଆର.ଉଦୟଗିରି ଆଣି ଜଣେ ବ୍ୟକ୍ତିଙ୍କ ପାଖରେ ଝଡାଫୁଙ୍କା କରିଥିଲେ । ଛାତ୍ରୀ ଜଣଙ୍କ ସୁସ୍ଥ ଅନୁଭବ କରିଥିଲେ। କିନ୍ତୁ ସେହି ଦିନଠାରୁ ଛାତ୍ରୀଜଣକ ଭୟରେ ଆଉ ସ୍କୁଲକୁ ଜାଉନଥିବା ଜଣାପଡିଛି ।\nସେହିପରି ଗତ ୧ ତାରିଖ ଦିନ ପ୍ରାର୍ଥନା ଚାଲିଥିବାବଳେ ୩ଜଣ ଛାତ୍ରଛାତ୍ରୀ ହଠାତ୍ ତଳେ ପଡିଯାଇଥିଲେ । ଶ୍ରେଣୀ ଗୃହରେ ଆଉ ୨ ଜଣ ବହୋସ ହୋଇଗଲେ । ସେମାନଙ୍କୁ ଚିକିତ୍ସା ପାଇଁ ଆର.ଉଦୟଗିରି ଡାକ୍ତରଖାନା ନିଆଯାଇଥିଲା । ତେବେ ଡାକ୍ତର ସେମାନଙ୍କୁ କଣ ହେଇଛି ଜାଣିପାରିନଥିଲେ । ପରିବାର ଲୋକେ ସେମାନଙ୍କୁ ଘରକୁ ଆଣି ଜଣେ ଗୁଣିଆକୁ ଡକାଇ ଝଡାଫୁଙ୍କା କରିବା ପରେ ସମସ୍ତେ ସୁସ୍ଥ ହୋଇଥିଲେ । ପୁଣି ରବିବାର ଦିନଠାରୁ ସେହି ବିଦ୍ୟାଳୟର ଆଉ କିଛି ଛାତ୍ରଛାତ୍ରୀ ଅସୁସ୍ଥ ଅନୁଭବ କରୁଥିବା ସେମାନଙ୍କ ଅଭିଭାବକ ଅଭିଯୋଗ କରିବା ସହ ତୁରନ୍ତ ପଦକ୍ଷେପ ପାଇଁ ଦାବି କରିଛନ୍ତି ।\nବିଦ୍ୟାଳୟର ଏଭଳି ସମସ୍ୟା ସମ୍ପର୍କରେ ପ୍ରଧାନ ଶିକ୍ଷୟତ୍ରୀ ସ୍ବୀକାର କରିଥିବାବଳେ ଏହା ଭୌତିକ କାଣ୍ଡ ନା ଅନ୍ୟକିଛି ତାହା ବୁଝାପଡୁନଥିବା କହିଛନ୍ତି । ଏଥତ୍ପାଇଁ ଅଭିଭାବକମାନଙ୍କ ସହ ଆଲୋଚନା କରାଯାଉଥିବାବଳେ ଅନୁଧ୍ୟାନ କରି ପଦକ୍ଷେପ ନିଆଯିବ ବୋଲି ବ୍ଳକ ଶିକ୍ଷାଧତ୍କାରୀ କହିଛନ୍ତି ।
